Rasa Tapinienė

Rasa Tapinienė (g. 1978 m. sausio 1 d. (tikroji data 1977 m. gruodžio 30 d.) Panevėžyje) – Lietuvos žurnalistė.

Biografija 
Žurnalistinę karjerą pradėjo 1997 m. „Aukštaitijos radijuje“ Panevėžyje, o po metų, pradėjusi studijuoti Vilniuje, tapo naujai kuriamos radijo stoties „M-1 Plius“ apžvalgininke ir žinių reportere.

Vėliau dešimtmetį dirbo LNK žinių tarnyboje politikos ir verslo reportere, vedė ir kūrė rubrikas „Verslas“, „Europiečiai“, „Euro“, „Kaip dirba pinigai“.

Vėliau dirbo žurnaluose, įgyvendino projektus įvairiose televizijose, kūrė interneto portalą „Pinigų karta“. Pastaruoju metu buvo atsidėjusi knygų vertimui – iš anglų išvertė populiaraus rašytojo Džordžo R.R. Martino pirmąją sagos „Ledo ir ugnies giesmė“ knygą „Sostų žaidimas“.

2012–2019 m. kartu su kolega žurnalistu Viktoru Jakovlevu vedė Info TV informacinę laidą „Infodiena“.

Nuo 2019 m. LRT televizijos laidų „Dienos tema“, „Laba diena, Lietuva“ vedėja. 2019–2020 m. LRT radijo naujienų tarnybos vadovė. Nuo 2021 m. rugpjūčio 30 d. - LRT televizijos laidų "Svarbi valanda" (pakaitomis su Deivydu Jursevičiumi) ir "Lietuva kalba" vedėja.

Vertimai 
 Barselona: geriausių dešimtukų vadovas (Kelionių vadovai: top 10) / Annelise Sorensen, Ryan Chandler (iš anglų kalbos vertė Rasa Tapinienė). – Vilnius: Alma littera, 2012. – 160 p.: iliustr. – ISBN 978-609-01-0223-7
 Bėgantis labirintu: romanas / James Dashner (vertė Rasa Tapinienė). – Kaunas: Obuolys, 2013. – 448 p. – ISBN 978-609-403-512-8
 Didžioji paslaptis: viskas yra įmanoma: saviugdos vadovas / Mel Gill (vertė Rasa Tapinienė). – Vilnius: Alma littera, 2011. – 222 p.: portr. – ISBN 978-9955-38-994-1
 Gaminame patys: šimtai patarimų ir receptų, kad nebereikėtų pirkti … / projekto redaktorius Don Earnest (vertė Rasa Tapinienė). – Vilnius: Alma littera, 2010. – 379 p. – ISBN 978-9955-38-520-2
 Gyvenimo pamokos: knyga, kurią turėjote gauti vos gimę / Joe Vitale (vertė Rasa Tapinienė). – Vilnius: Alma littera, 2011. – 192 p. – ISBN 978-9955-38-878-4
 Juodasis Gražuolis (Mažoji klasika): apysaka: pagal Anna Sewell knygą / atpasakojo Lisa Church (vertė Rasa Tapinienė; iliustravo Lucy Corvino). – Kaunas: Obuolys, 2011. – 160 p.: iliustr. – ISBN 978-609-403-312-4
 Mozaika: gražios ir originalios idėjos namų dekoravimui / Angie Weston (vertė Rasa Tapinienė). – Vilnius: Alma littera, 2010. – 128 p.: iliustr. – ISBN 978-9955-38-565-3
 Mozaikos puošmenos: mieli dalykėliai sau ir namams / Angie Weston (iš anglų kalbos vertė Rasa Tapinienė). – Vilnius: Alma littera, 2010. – 128 p.: iliustr. – ISBN 978-9955-38-691-9
 Naminė duona: nuo kasdienio kepalėlio iki turkiško paplotėlio / Daniel Stevens (iš anglų kalbos vertė Rasa Tapinienė, Živilė Andriūnienė, Agnė Šeibokaitė). – Vilnius: Alma littera, 2011. – 216 p.: iliustr. – ISBN 978-609-01-0053-0
 Patiekalų puošyba: ne tik skanu, bet ir skoninga / Cara Hobday ir Jo Denbury (iš anglų kalbos vertė Rasa Tapinienė; fotografas Rob White). – Vilnius: Alma littera, 2011. – 176 p.: iliustr. – ISBN 978-9955-38-743-5
 Sostų žaidimas (Ledo ir ugnies giesmė, I knyga): romanas / George R. R. Martin, vertė Rasa Tapinienė. – Vilnius: Alma littera, 2012. – 638 p. – ISBN 978-609-01-0537-5
 Tapyba ant šilko: 25 nuostabios idėjos (Pasidaryk pati) / Susie Stokoe (iš anglų kalbos vertė Rasa Tapinienė; Tim Imrie nuotraukos). – Vilnius: Alma littera, 2010. – 96 p.: iliustr. – . – ISBN 978-9955-38-653-7
 Traukos dėsnis: 5 paprasti žingsniai į norų ir svajonių išsipildymą / Joe Vitale (vertė Rasa Tapinienė). – Vilnius: Alma littera, 2010. – 235 p. – ISBN 978-9955-38-536-3
 Vandenų dama: romanas / Philippa Gregory (vertė Rasa Tapinienė). – Kaunas: Obuolys, 2012. – 591 p.: geneal. schem., žml. – ISBN 978-609-403-351-3

Šaltiniai 

Lietuvos žurnalistai
Lietuvos laidų vedėjai
Lietuvos vertėjai